Tatoeba sentences — language code: lat
Et dixit Ioseph fratribus suis: “Ego sum Ioseph! Adhuc pater meus vivit?” Nec poterant respondere fratres nimio terrore perterriti.
Ad quos ille clementer: “Accedite, inquit, ad me”. Et cum accessissent prope: “Ego sum, ait, Ioseph frater vester, quem vendidistis in Aegyptum".
Nolite contristari, neque vobis durum esse videatur quod vendidistis me in his regionibus. Pro salute enim vestra misit me Deus ante vos in Aegyptum.
Biennium est enim quod cœpit fames esse in terra, et adhuc quinque anni restant, quibus nec arari poterit nec meti.
Præmisitque me Deus, ut reservemini super terram, et servetur vita vestra in salvationem magnam.
Non vestro consilio, sed Dei voluntate huc missus sum, qui fecit me quasi patrem pharaonis et dominum universæ domus eius ac principem in omni terra Aegypti.
Festinate et ascendite ad patrem meum et dicetis ei: Hæc mandat filius tuus Ioseph: "Deus fecit me dominum universæ terræ Aegypti; descende ad me, ne moreris".
Et habitabis in terra Gessen; erisque iuxta me tu et filii tui et filii filiorum tuorum, oves tuæ et armenta tua et universa, quæ possides.
Ibique te pascam­ adhuc enim quinque anni residui sunt famis­ ne et tu pereas et domus tua et omnia, quæ possides.
En oculi vestri et oculi fratris mei Beniamin vident quia os meum est, quod loquitur ad vos.
Birota caerulea est nova.
Dentes eius candidi erant.
Petasum Thomae odi.
Nonne Thomas probabiliter vincet?
Non potest sententias addere.
Minime, non hoc!
Nuntiate patri meo universam gloriam meam in Aegypto et cuncta, quæ vidistis. Festinate et adducite eum ad me.
Ianuarius est primus mensis calendarii.
Ea sicut philomela cantat.
Cumque amplexatus recidisset in collum Beniamin fratris sui, flevit, illo quoque similiter flente, super collum eius.
Osculatusque est Ioseph omnes fratres suos et ploravit super singulos. Post quæ ausi sunt loqui ad eum.
Auditumque est et celebri sermone vulgatum in aula regis: “Venerunt fratres Ioseph!” Et gavisus est pharao atque omnis familia eius.
Dixitque ad Ioseph, ut imperaret fratribus suis dicens: Onerantes iumenta ite in terram Chanaan et tollite inde patrem vestrum et cognationem et venite ad me; et ego dabo vobis omnia bona Aegypti, ut comedatis medullam terræ.
Præcipe etiam: tollite plaustra de terra Aegypti ad subvectionem parvulorum vestrorum ac coniugum et tollite patrem vestrum et properate quantocius venientes.
Nec doleatis super supellectilem vestram, quia omnes opes Aegypti vestræ erunt.
Feceruntque filii Israel, ut eis mandatum fuerat. Quibus dedit Ioseph plaustra secundum pharaonis imperium et cibaria in itinere.
Singulis quoque proferri iussit vestimentum mutatorium; Beniamin vero dedit trecentos argenteos cum quinque vestimentis mutatoriis. Patri suo misit similiter asinos decem, qui subveherent ex omnibus divitiis Aegypti, et totidem asinas triticum et panem et cibum pro itinere portantes.
Dimisit ergo fratres suos et proficiscentibus ait: Ne irascamini in via!
Qui ascendentes ex Aegypto venerunt in terram Chanaan ad patrem suum Iacob et nuntiaverunt ei dicentes: “Ioseph vivit et ipse dominatur in omni terra Aegypti!” At cor eius frigidum mansit; non enim credebat eis.